Նախագահի կարծիքով, քաղաքաշինական ու ճարտարապետական առումով, ճանաչելիության ու ծավալների տեսակետից Երեւանն ստացել է իր երկրորդ այցեքարտը։ Առաջինը, ըստ նրա, Հանրապետության հրապարակն է։ Նկատելով, որ Հյուսիսային պողոտան կապում է հրապարակը օպերային ու Կասկադին, երկրի ղեկավարը համոզմունք հայտնեց, որ այս ամբողջ գիծը հետագայում կարող է հետաքրքիր լուծումներ առաջարկել ճարտարապետներին։ Ռ. Քոչարյանը հիշեց, որ ծրագիրն սկսելիս շատերն են իրեն խորհուրդ տվել չնախաձեռնել այն, քանի որ դժվարություններ շատ են լինելու, եւ անգամ խորհրդային տարիներին ռիսկ չեն արել իրագործել դա։ "Երեւանը մեր բոլորի ջանքերով դառնում է, գոնե ինձ համար, անկասկած, աշխարհի ամենահմայիչ քաղաքը", - եզրափակեց Ռ. Քոչարյանը։